Nhar il-Ħadd li għadda, il-Partit Laburista organiżża attivita' politika ġewwa l-Imqabba. Din l-attivita' ġiet indirizzata mill-kap tal-Partit Laburista Robert Abela. Matulha ħabbar li kien ser joħroġ fuq dik il-lokalita'. Din l-attivita' saret fil-pjazza tal-Imqabba. Imma ġara fatt li ftit li xejn kien irrappurtat fil-Media. Familja Laburista li toqgħod fil-pjazza fejn saret din l-attivita' ħarġet ritratt ta' Joseph Muscat mal-gallariija. Dan kien juri wiċċ Joseph Muscat, bil-kliem l-aqwa żmien. Uffiċjali fil-Partit Laburista interpretaw dan ir-ritratt bħala kritika sottili kontra l-mexxej attwali Robert Abela. Dan wassal li meta ndunaw b'dan ir-ritratt, intbagħatu uffiċjali tal-Partit Laburista biex ineħħuh. Fil-fatt, dan ir-ritratt tneħħa. Dan l-inċident – jekk wieħed jista' jsejjaħlu inċident juri li mhux kollox sejjer sew fil-Partit Labursita.